open-index/open-wikipedia-markdown huggingface dataset:
বক্রেশ্বর

**বক্রেশ্বর** পশ্চিমবঙ্গের বীরভূম জেলার সিউড়ি সদর মহকুমার একটি শহর। পশ্চিমবঙ্গ বিদ্যুৎ উন্নয়ন নিগম লিমিটেডের বক্রেশ্বর তাপবিদ্যুৎ কেন্দ্র এই শহরের নিকটবর্তী। বক্রেশ্বরের নিকটবর্তী রেলওয়ে স্টেশন হল সিউড়ী

## ব্যুৎপত্তি ও পৌরাণিক মাহাত্ম্য
বক্রেশ্বর শব্দটি এসেছে স্থানীয় বক্রেশ্বর শিবের নামানুসারে। বক্র শব্দটির অর্থ বাঁকা; ঈশ্বর অর্থে ভগবান। পৌরাণিক কাহিনি অনুসারে, সত্যযুগে লক্ষ্মী ও নারায়ণের বিবাহ অনুষ্ঠানে সুব্রত মুণি দেবরাজ ইন্দ্র কর্তৃক অপমানিত হন। ক্রুদ্ধ ঋষির দেহ আটটি বাঁকে বেঁকে যায়। তিনি অষ্টাবক্র ঋষি নামে পরিচিত হন। বহুবছর শিবের তপস্যা করে ঋষি সুস্থ হয়ে ওঠেন। বক্রেশ্বর ৫১টি শক্তিপীঠের অন্যতম এবং হিন্দুদের একটি গুরুত্বপূর্ণ তীর্থ। একারণে অজস্র মন্দির গড়ে উঠেছে বক্রেশ্বরে। কথিত আছে এখানের পড়েছে দেবীর ত্রিনয়ন। দেবী এখানে দশভূজা রূপে পূজিতা হন। বাংলাদেশের ঢাকেশ্বরী এবং বক্রেশ্বরের দেবীর একই রূপ।

## ভূগোল

বক্রেশ্বরের স্থানাঙ্ক  বীরভূমের শুষ্ক পশ্চিমাঞ্চলে অবস্থিত এই অঞ্চলের গড় উচ্চতা ৮৪ মিটার। বক্রেশ্বর নদ এই শহরের ধার দিয়ে প্রবাহিত। বীরভূমের সদর শহর সিউড়ী থেকে ২০ কিমি দক্ষিণ-পশ্চিমে অবস্থিত এই বক্রেশ্বর উষ্ণপ্রশবন এবং সতীপীঠ। বক্রেশ্বরের অবস্থান ছোটোনাগপুর মালভূমি এবং রাঢ় সমভূমির সংযোগ স্থলে।

## উষ্ণ প্রস্রবণ
থাম্ব|উষ্ণ প্রস্রবণ স্নান ঘাট

বক্রেশ্বরের অন্যতম প্রধান আকর্ষণ এর উষ্ণ প্রস্রবণগুলি। এই শহরে দশটি উষ্ণ প্রস্রবণ আছে; এগুলি হল – পাপহরা গঙ্গা, বৈতরণী গঙ্গা, খরকুণ্ড, ভৈরবকুণ্ড, অগ্নিকুণ্ড, দুধকুণ্ড, সূর্যকুণ্ড, শ্বেতগঙ্গা, ব্রহ্মাকুণ্ড, অমৃতকুণ্ড। খর, ভৈরব ও সূর্যকুণ্ডের জলের তাপমাত্রা যথাক্রমে ৬৬, ৬৫ ও ৬১ ডিগ্রি সেলসিয়াস। অগ্নিকুণ্ডের তাপমাত্রা ৮০ ডিগ্রি সেলসিয়াস। এই কুণ্ডের জলে সোডিয়াম, পটাশিয়াম, ক্যালসিয়াম, সিলিকেট, ক্লোরাইড, বাইকার্বোনেট ও সালফেট পাওয়া যায়, যা ঔষধিগুণসম্পন্ন। এছাড়াও এই কুণ্ডের জলে রেডিওঅ্যাকটিভ উপাদানও পাওয়া যায়। দুধকুণ্ডের তাপমাত্রা ৬৬ ডিগ্রি সেলসিয়াস। সকালের দিকে এই কুণ্ডের জলে ওজোন ঘনীভূত হয়ে সাদা সরের মতো পদার্থ সৃষ্টি করে।

## অর্থনীতি
পশ্চিমবঙ্গ বিদ্যুৎ উন্নয়ন নিগম লিমিটেড (ডব্লিউবিপিডিসিএল)-এর ৩ X ২১০ মেগাওয়াট বক্রেশ্বর তাপবিদ্যুৎ কেন্দ্র ও ডব্লিউবিপিডিসিএল ও ডিসিএল-এর যৌথ উদ্যোগে নির্মীয়মান আরেকটি ২ X ২১০ মেগাওয়াট ইউনিট এখানে সক্রিয়। এগুলি চিনপাইতে পানাগড়-মোরগ্রাম সড়কের ধারে অবস্থিত।

## পরিবহন
### রেলপথে
নিকটবর্তী রেলওয়ে স্টেশন হল সিউড়ী ও চিনপাই

## স্বাস্থ্যসেবা
বক্রেশ্বরে ছয়টি শয্যা বিশিষ্ট একটি প্রাথমিক স্বাস্থ্য কেন্দ্র রয়েছে। নিকটবর্তী ১০ শয্যা বিশিষ্ট তাঁতীপাড়া প্রাথমিক স্বাস্থ্যকেন্দ্র বক্রেশ্বর থেকে ৩ কিমি থেকে দূরে অবস্থিত।

## মন্দির
*বক্রেশ্বর শক্তিপীঠ

## পাদটীকা

## বহিঃসংযোগ

* Bakreshwar
* উপগ্রহ দৃশ্য

বিষয়শ্রেণী:বীরভূম জেলার গ্রাম
বিষয়শ্রেণী:বীরভূম জেলার দর্শনীয় স্থান
বিষয়শ্রেণী:পশ্চিমবঙ্গের ভূমিরূপ
কিংবদন্তি

thumb|রে নাড ফক্স, ইতিহাসের কল্পিত কিংবদন্তি
**কিংবদন্তি** হল ইতিহাস ও কল্পনার সংমিশ্রনের লৌকিক কথা সাহিত্যের  চরিত্র বিশিষ্ট লোককথা (ল্যাটিন, legenda, "things to be read") মানুষের কাজের বয়ান যা বক্তা এবং স্রোতা উভয়ের দ্বারাই মানবেতিহাসে সংঘটিত বলে মনে করা হয় এবং তাকে কিছু সুনির্দিষ্ট যোগ্যতার অধিকারী হতে হয় যাতে গল্পটির verisimilitude থাকে। কিংবদন্তির সক্রিয় এবং নিষ্ক্রিয় অংশগ্রহণকারিদের কাছে এর এমন কোন অংশ নেই যা "বাস্তবতার" জগতের বাইরের, অত্যন্ত নমনীয় বা পরিবর্তনশীল কিছু ধ্রুবক দ্বারা সংজ্ঞায়িত, যার মাঝে অন্তর্ভুক্ত হতে পারে অলৌকিক ঘটনা যা সত্যিই ঘটেছিল বলে বিশ্বাস করা হয়, প্রতিবোধনের নির্দিষ্ট ঐতিহ্যের মধ্যে যেখানে কিংবদন্তিটির উদ্ভব, এবং যার মধ্যে এটি সময়ের সাথে সাথে পরিবর্তিত হতে পারে, এটাকে তাজা ও জীবন্ত, এবং বাস্তবসম্মত রাখার জন্য। গ্রিম ভাইরা ঐতিহাসিক পটভূমিতে স্থাপিত লোককথাকে কিংবদন্তি বলে সংজ্ঞায়িত করেছেন।

বিষয়শ্রেণী:সাহিত্যকর্মের প্রকার
বিষয়শ্রেণী:ইতিহাস
বিষয়শ্রেণী:লোকজ্ঞান
বিষয়শ্রেণী:কিংবদন্তি
বিষয়শ্রেণী:আখ্যানতত্ত্ব
বিষয়শ্রেণী:প্রথাগত গল্প
পাবদা

**পাবদা** বা **পাবদা মাছ** (**Ompok pabda**) এশিয়া উপ মহাদেশের অমপক গনের বিভিন্ন প্রজাতির মাছেদের বোঝায়। বিভিন্ন প্রজাতির মধ্য পড়ে ***Silurus pabda***, **Callichrous pabda**, **Wallago pabda**।

## তথ্যসূত্র

বিষয়শ্রেণী:দক্ষিণ এশিয়ার মাছ
বিষয়শ্রেণী:দক্ষিণ-পূর্ব এশিয়ার মাছ
নেতাজি ইন্ডোর স্টেডিয়াম

**নেতাজি ইন্ডোর স্টেডিয়াম** কলকাতার একটি ইন্ডোর ক্রীড়াঙ্গন। ১২,০০০ আসনযুক্ত এই স্টেডিয়ামটি ইডেন গার্ডেনস-এর ধারেই অবস্থিত। এখানে বিভিন্ন ক্রীড়া প্রতিযোগিতা ও মেলা অনুষ্ঠিত হয়। প্রো কাবাডি লীগএর বেঙ্গল ওয়ারিয়ার্সের ঘরের মাঠ এটি। 

## বহিঃসংযোগ
* Venue information

বিষয়শ্রেণী:কলকাতার ভবন ও স্থাপনা
বিষয়শ্রেণী:কলকাতার স্টেডিয়াম
বিষয়শ্রেণী:ভারতের স্টেডিয়াম
বিষয়শ্রেণী:সুভাষচন্দ্র বসুর স্মারক
বিষয়শ্রেণী:১৯৭৫-এ পশ্চিমবঙ্গে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
ঘাস

thumb|right|ঘাস
[thumb|180px|right|''[Pennisetum setaceum* ফুল]]


*'ঘাস** বা **তৃণ*' একটি সাধারণ শব্দ যা একধরনের [[সপুষ্পক উদ্ভিদ|সপুষ্পক উদ্ভিদকে]] বোঝায়। বিভিন্ন ধরনের ফসল যেমন [[ধান]], [[গম]], [[ভুট্টা]] ইত্যাদি ঘাস বা তৃণ জাতীয় উদ্ভিদ। এমনকি [[বাঁশ|বাঁশও]] ঘাস গোত্রভুক্ত।

যতো রকম [[উদ্ভিদ|গাছ]] আছে তার ভেতর ঘাসের ভূমিকাই প্রাণিদের জীবনে সবচেয়ে বেশি। ধান গম [[যব]] জাতীয় যতরকম [[শস্যদানা|দানাশস্য]] বা [[সিরিয়াল]] আছে তার সবই ঘাস শ্রেণির। [[মধ্যপ্রাচ্য|মধ্যপ্রাচ্যের]] [[ক্রিসেন্ট বেল্ট]] থেকে এ জাতীয় দানা-ঘাস ছড়িয়ে পড়েছে সারা বিশ্বে। এই ঘাস দ্বারা নিয়মিত খাদ্য সরবরাহের সুবিধার কথা ভেবেই হয়তো আমাদের শিকারি পূর্বপুরুষেরা বের হয়ে এসেছেন গুহার অন্ধকার থেকে। [[হুইস্কি]], [[ভদকা]], [[বিয়ার]] জাতীয় নানা ধরনের পানীয় এই ঘাস থেকে তৈরি হতে পারে। কাগজ তৈরি, ঘর ছাওয়া, জ্বালানি, পোশাক, ইন্সুলেশন, কন্সট্রাকশন, লন, খেলার মাঠ বহু জায়গায় ঘাসের নানারকম ব্যবহার দেখতে পাই আমরা। [[উইম্বলডন চ্যাম্পিয়নশিপ|উইমবেলডন]] [[টেনিস|টেনিসের]] সর্বোচ্চ ব্যয়বহুল কোর্ট তৈরি হয় প্রাকৃতিক ঘাস দিয়ে। গতিশীলতার দিক বিবেচনা করে [[গল্‌ফ কোর্স|গল্‌ফ কোর্সে]] ব্যবহার করা হয় ৩ ধরনের ঘাস। টার্গেটের কাছে ‘[[পুলিং গ্রিন]]’ এলাকায় যে ঘাস লাগানো হয় তা হয় খুব ছোট যাতে সহজে গড়িয়ে যেতে পারে [[গল্‌ফ বল]]।

বরফ ঢাকা [[তুন্দ্রা]] অঞ্চল, জলে ডাঙ্গায় পাহাড়ে মরুতে সব জায়গাতেই ঘাস আছে। [[কচুর লতি|কচুর লতির]] মতো [[রাইজোম]] আর [[স্টোলন|স্টোলনের]] মাধ্যমে ঘাসের দ্রুত বিস্তার ঘটে। আর আগুন লাগলে বা [[লন মোয়িং]] করলেও ঘাস ধ্বংশ হয় না কারণ যেখান থেকে ঘাসের নতুন পাতা বের হয়, সেই [[ভাজক কলা]] অঞ্চল বা [[মেরিস্টেম]] থাকে অনেক ক্ষেত্রেই মাটির একটু নিচে। এই অবিনাশিতার সুযোগ নিয়ে ভবিষ্যতে নিশ্চিন্তে বায়োফুয়েল চালিত অতি-আধুনিক লন-মোয়ার ব্যবহার করবে মানুষ, যার দ্বারা কর্তিত ঘাস থেকেই তৈরি হবে বায়ো-ফুয়েল। পৃথিবীর সমগ্র সবুজ অঞ্চলের প্রায় ২০% ঘাস দিয়ে আবৃত। প্রায় ১০ হাজার প্রজাতির ঘাসের সন্ধান পাওয়া গেছে এ যাবৎ কিন্তু এখনও [[আমাজন অরণ্য|আমাজনের]] বর্ষাবনে অনেক ঘাসের [[প্রজাতি]] অনাবিষ্কৃত রয়ে গেছে।

==চিত্রশালা==
<gallery>
File:Ruwbeemdgras Poa trivialis ligula.jpg
File:Bamboo DSCN2465.jpg
File:Chasmanthium latifolium-spikelet.jpg
File:En Spica spiculae.png
File:En Aperta.png
File:Harestail grass.jpg
File:Grass.jpg|Grass
File:Saccharum-officinarum2.JPG
File:Bromus hordeaceus unten.jpeg
File:Ohra.jpg
File:Koeh-283.jpg
File:Flowering Grass.JPG
File:Grass Anthers.JPG
File:Setaria verticillata W IMG 1084.jpg
File:Setaria verticillata W IMG 1083.jpg
File:Oryza sativa in Kadavoor.jpg
</gallery>

== পাদটীকা ==


== তথ্যসূত্র ==
* Chapman, G.P. and W.E. Peat. 1992. *An Introduction to the Grasses*. CAB Internat., Oxon, UK.
* Cheplick, G.P. 1998. *Population Biology of Grasses*. [[Cambridge University Press]], Cambridge.
* Milne, L. and M. Milne. 1967. *Living Plants of the World*. [[Chaticleer Press]], N.Y.
* Soderstrom, T.R., K.W. Hilu, C.S. Campbell, and M.E. Barkworth, eds. 1987. *Grass Systematics and Evolution*. [[Smithsonian Institution Press]], Washington, D.C.
* Went, Frits W. 1963. *The Plants''. Time-Life Books, N.Y.

## বহিঃসংযোগ

* Why is the grass green?
* Need a Definition of Grass?
* Interactive Key to the Grasses of the Columbia Basin
* VEGETATIVE KEY TO GRASSES

বিষয়শ্রেণী:ঘাস
বিষয়শ্রেণী:উদ্ভিদ
বিষয়শ্রেণী:বাগানের বৈশিষ্ট্য
বিষয়শ্রেণী:তৃণভূমি
টিয়া

[right|thumb|[নীল সোনালী ম্যাকাও পা দিয়ে ধরে বাদাম খাচ্ছে]]

**টিয়া** একটি সুন্দর পাখি যা মানব বসতির কাছে বড় বড় গাছে বাসা বেঁধে থাকে। অনেকেই টিয়া পাখি পুষে থাকেন। সবুজ রঙা টিয়া বাংলাদেশে প্রচুর পাওয়া যায়। সারা পৃথিবীর উষ্ণ ও নিরক্ষীয় অঞ্চলে এই পাখিটি চোখে পড়ে। 

জীববিজ্ঞানীদের কাছে এই পাখি **সিট্টাসিনি** হিসেবেও পরিচিত। সিট্টাসিনি নানা রকমের হয়ে থাকে। নানা রকমের সিট্টাসিনিকে ৮৬টি গণে এবং ৩৭২টি প্রজাতিতে বিন্যস্ত করা হয়েছে।। 

জীববিদ্যার শ্রেণীর অনুযায়ী  সিট্টাসিনি **সিট্টাসিফর্মিস** বর্গের অন্তর্ভুক্ত।  সিট্টাসিফর্মিস বর্গটি তিনটি গোত্রে বিভক্ত: সিট্টাসিডি, ক্যাকাটুইডি, এবং স্ট্রিগোপোইডি। টিয়ারা প্রায় সমগ্র নিরক্ষীয় অঞ্চল জুড়ে বিস্তৃত, এদের কিছু প্রজাতি নাতিশীতোষ্ণ দক্ষিণ গোলার্ধে বসবাস করে। দক্ষিণ আমেরিকা ও অস্ট্রেলিয়ায় সবচেয়ে বেশি টিয়ার দেখা মেলে।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:বাংলাদেশের পাখি

বিষয়শ্রেণী:দক্ষিণ আমেরিকার পাখি
বিষয়শ্রেণী:ওশেনিয়ার পাখি
বিষয়শ্রেণী:সিট্টাসিফরমিস
কালো ফিঙে

**কালো ফিঙে**, (*Dicrurus macrocercus*) **রাজকীয় কাক** হিসেবেও পরিচিত পাখিটি এশিয়ায় বাস করা ড্রঙ্গো পরিবারভুক্ত একটি ছোট্ট গানের পাখি। এটি গ্রীষ্মমণ্ডলীয় অঞ্চলের স্থায়ী বাসিন্দা, একে দক্ষিণ-পশ্চিম ইরান থেকে শুরু করে ভারত এবং শ্রীলঙ্কা হয়ে দক্ষিণ চীন ও ইন্দোনেশিয়া পর্যন্ত দেখতে পাওয়া যায়। ফিঙের মাজা কালো রঙ আর দু'ভাগ করা লেজ দিয়ে একে সহজেই চেনা যায়।

thumb|ফিঙে

## চিত্রশালা

File:Black drongo in a pink carpet.jpg|বগুড়া, বাংলাদেশ
Black Drongo (Immature) I2 IMG 6621.jpg
Black Drongo I2 IMG 5683.jpg
File:Black drongo (Dicrurus macrocercus) with it's healthy meal, Padma river, Rajshahi.png|রাজশাহী, বাংলাদেশ।


## তথ্যসূত্র

## বহিঃসংযোগ

* Black Drongo media on the Internet Bird Collection

বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:১৮১৭-এ বর্ণিত পাখি
বিষয়শ্রেণী:তাইওয়ানের পাখি
সমুদ্রদানব

thumb|250px
**সমুদ্রদানব** হচ্ছে সাগরে বসবাসকারী পৌরাণিক বা কিংবদন্তির প্রাণী, প্রায়ই যাদের বিশাল আকারের অধিকারী বলে বিশ্বাস করা হয়।
জলজ দানবরা বিভিন্ন আকৃতির হতে পারে, যেমন সাগরড্রাগন, সমুদ্রসর্প, অথবা বহু বাহুবিশিষ্ট জীব; তারা পিচ্ছিল বা আঁশযুক্ত হতে পারে, প্রায়ই পানির ধারা নিক্ষেপ করে থাকে। তাদের প্রায়ই জাহাজ আক্রমণকারীরূপে চিত্রিত করা হয়।

বিষয়শ্রেণী:পৌরাণিক জলচারী প্রাণী
বিষয়শ্রেণী:কল্পিত জীব
সুরত

**সুরত** ভারতীয় রাজ্য গুজরাতের দ্বিতীয় বৃহত্তম নগরী। একসময় এটি বৃহৎ সমুদ্রবন্দর হিসাবে ব্যবহৃত হত। এখন হীরা কাটা এবং পোলিশিংয়ের কেন্দ্রের জন্যে বিখ্যাত। এটি ভারতের অষ্টম বৃহত্তম শহর এবং নবম বৃহত্তম মহানগরী। এটি সুরত জেলার প্রশাসনিক কেন্দ্র। শহরটি রাজ্যের রাজধানী, গান্ধিনগর থেকে ২৮৪ কিলোমিটার (১৭৬ মাইল) দক্ষিণে অবস্থিত; আহমেদাবাদ শহর থেকে ২৬৫ কিলোমিটার (১৬৫ মাইল) দক্ষিণে এবং মুম্বইয়ের ২৮৯ কিলোমিটার (১৮০ মাইল) উত্তরে অবস্থিত। শহরের কেন্দ্রটি আরব সাগরের নিকটবর্তী তাপ্তি নদীর তীরে অবস্থিত।

ইকোনমিক টাইমসের পরিচালিত সমীক্ষা অনুসারে সুরত ২০১২ থেকে ২০৩৫ সাল পর্যন্ত বিশ্বের দ্রুত বর্ধনশীল শহর। শহরটি ২০০১ থেকে ২০০৮ সালের মধ্যে সাত অর্থবছরে বার্ষিক জিডিপি প্রবৃদ্ধির হার ১১.৫% নথিভুক্ত করেছে। ২০১৩ সালে ভারতের সিটি-সিস্টেমস (এএসআইএসএস) এর বার্ষিক সমীক্ষা দ্বারা সুরতকে "সেরা শহর" ভূষিত করা হয়। সুরত ভারতের প্রথম স্মার্ট আইটি শহর হিসাবে নির্বাচিত হয়েছে, যা মাইক্রোসফ্ট সিটিএনেক্সট ইনিশিয়েটিভ দ্বারা আইটি পরিষেবা প্রদানকারী সংস্থা টাটা কনসালটেন্সি সার্ভিসেস এবং উইপ্রোর সাথে জোট বেঁধে গঠিত হয়েছে। শহরটিতে মোট জনসংখ্যার প্রায় ৬৫% বা ২.৯৭ মিলিয়ন ইন্টারনেট ব্যবহারকারী রয়েছে। সুরত ২০১৫ সালে আইবিএম স্মার্ট সিটিস চ্যালেঞ্জ অনুদানের জন্য নির্বাচিত হয়। প্রধানমন্ত্রী নরেন্দ্র মোদীর ফ্ল্যাগশিপ স্মার্ট সিটিস মিশনের অধীনে স্মার্ট সিটি হিসাবে উন্নয়নের জন্য সুরতকে ভারতের ২০টি শহরগুলির মধ্যে একটি হিসাবে বেছে নেওয়া হয়। ২০১৩ সালে, ভারতের নগরোন্নয়ন মন্ত্রক অনুসারে সুরত ভারতের চতুর্থ পরিচ্ছন্ন শহর ছিল।

হীরা কাটা ও পোলিশ করার জন্য বিখ্যাত সুরত *ভারতের ডায়মন্ড সিটি* হিসাবে পরিচিত।

## রাজনীতি
সুরত লোকসভা কেন্দ্র থেকে প্রাক্তন প্রধানমন্ত্রী **[[মোরারজি দেসাই]]** মোট ৫বার বিজয়ী হয়েছেন।

## অর্থনীতি
সুরত ২০১৬ অর্থবছরে ২.৬০ লক্ষ কোটি টাকার জিডিপি (২০১৬ সালে ৩০০ কোটি মার্কিন ডলার)সহ ভারতের শহরগুলির মধ্যে দশম স্থানে রয়েছে। ২০২০ সালে সুরত নগরীর স্থূল অভ্যন্তরীন উৎপাদন হবে সিটি মেয়র ফাউন্ডেশন, নগরের বিষয়ে আন্তর্জাতিক চিন্তাকেন্দ্র দ্বারা নির্ধারিত প্রায় ৫৭০০ কোটি মার্কিন ডলার।https://web.archive.org/web/20190624074828/https://in.finance.yahoo.com/photos/top-10-richest-cities-india-slideshow-wp-113607627/

## পরিবহন
১৮৬০ সালে নির্মিত, সুরত রেলওয়ে স্টেশনটি ভারতীয় রেলের পশ্চিম রেলওয়ে জোনের প্রশাসনিক নিয়ন্ত্রণে আছে। ২০১৬ সালের শুরুর দিকে, ভারতীয় রেলওয়ে ক্যাটারিং এন্ড ট্যুরিজম কর্পোরেশন পরিচ্ছন্নতার উপর ভিত্তি করে ভারতের বৃহৎ স্টেশনগুলির মধ্যে সুরত রেলওয়ে স্টেশনকে সেরা পরিচ্ছন্নতার স্টেশন হিসাবে উল্লেখ করেছে।

সিটিলিংক বা সুরত বিআরটিএস হলো শহরটির একটি দ্রুতগামী গণপরিবহন ব্যবস্থা, যা সুরত পৌর কর্পোরেশনের অতিরিক্ত সিটি ইঞ্জিনিয়ার ভরত শাহের উদ্যোগে। এটি সুরত মিউনিসিপাল কর্পোরেশন দ্বারা পরিচালিত হয় এবং আগস্ট, ২০১৭ সাল পর্যন্ত, গুরুত্বপূর্ণ স্থানগুলি সংযোগকারী ২৪৫টি বাসের একটি নেটওয়ার্ক ছিল।

## তথ্যসূত্র

## আরও দেখুন
* গুজরাটের শহরগুলির তালিকা

বিষয়শ্রেণী:গুজরাতের শহর ও নগর
বিষয়শ্রেণী:ভারতের স্মার্ট সিটি
বিষয়শ্রেণী:ভারতের জনবহুল উপকূলীয় স্থান
বিষয়শ্রেণী:ভারতের বন্দরনগরী
বিষয়শ্রেণী:আরব সাগরের বন্দর শহর ও নগর
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:ভারতের মহানগর
জারুল

thumb|right|জারুলের কাণ্ড
**জারুল** (; বৈজ্ঞানিক নাম: *Lagerstroemia* *speciosa*) বাংলাদেশের নিম্নভূমির একান্ত অন্তরঙ্গ তরুদের অন্যতম। লেজারস্ট্রমিয়া গণের এই উদ্ভিদ দক্ষিণ এশিয়ার আঞ্চলিক প্রজাতি। এটি মধ্যমাকৃতির পত্রমোচী বৃক্ষ। ম্লানধূসর মসৃণ কাণ্ডবিশিষ্ট জারুল ২০ মিটার পর্যন্ত উঁচু হতে পারে। এর পত্র বৃহৎ, ৬-৮ ইঞ্চি দীর্ঘ, আয়তাকৃতির মসৃণ ও দেখতে গাঢ় সবুজ। এর পাতার পিঠের রঙ ঈষৎ ম্লান। এর পত্রবিন্যাস বিপ্রতীপ। মঞ্জরী অনিয়ত, শাখায়িত, বহুপৌষ্পিক ও প্রান্তিক। জারুলের ফুলের বেগুনি বর্ণ যেমন আকর্ষণীয়, তেমনি শোভন-সুন্দর তার পাঁপড়ির নমনীয় কোমলতা। ছয়টি মুক্ত পাঁপড়িতে গঠিত এর ফুল। যদিও এর রং বেগুনি, তবুও অনেক সময় এর রং সাদার কাছাকাছি এসে পৌঁছায়। এর বৈজ্ঞানিক নাম *লেজারস্ট্রমিয়া স্পেসিওজা*। নামটির প্রথমাংশ এসেছে সুইডেনের অন্যতম তরু অনুরাগী লেজারস্ট্রমের নাম থেকে। স্পেসিওজা ল্যাটিন শব্দ, অর্থ সুন্দর। জারুলের আদি নিবাস চীন, মালয় ও বাংলা-ভারতের জলাভূমি অঞ্চল।

## বর্ণনা
জারুল ভারতীয় উপমহাদেশের নিজস্ব বৃক্ষ। বাংলাদেশ, ভারত ছাড়াও চীন, মালয়েশিয়া প্রভৃতি অঞ্চলে জারুলের সন্ধান মেলে। নিম্নাঞ্চলের জলাভূমিতে এটি ভালোভাবে বেড়ে উঠতে পারে, তবে শুকনো এলাকাতেও এদের মানিয়ে নিতে সমস্যা হয় না। মাঝারি আকৃতির এই বৃক্ষটি শাখা-প্রশাখাময়। এর লম্বাটে পাতাগুলো পত্রদণ্ডের বিপরীতে সাজানো থাকে। এই পাতাঝরা বৃক্ষ শীতকালে পত্রশূণ্য অবস্থায় থাকে। বসন্তে নতুন গাঢ় সবুজ পাতা গজায়। গ্রীষ্মে ফোটে অসম্ভব সুন্দর বেগুনি রঙের থোকা থোকা ফুল।
জারুল ফুলগুলো থাকে শাখার ডগায়, পাতার ওপরের স্তরে। প্রতিটি ফুলের থাকে ছ'টি করে পাঁপড়ি, মাঝখানে পুংকেশরের সাথে যুক্ত হলুদ পরাগকোষ। গ্রীষ্মের শুরুতেই এর ফুল ফোটে এবং শরৎ পর্যন্ত তা দেখা যায়। 
জারুল কাঠ লালচে রঙের, অত্যন্ত শক্ত ও মূল্যবান। ঘরের কড়ি-বরগা, লাঙল, আসবাবপত্র ইত্যাদি বহুবিধ কাজে জারুল কাঠ সুব্যবহৃত। জারুলের ভেষজ গুণও রয়েছে - জ্বর, অনিদ্রা, কাশি ও অজীর্ণতায় জারুল উপকারী। 
জারুলের *Lagerstroemia indica* নামে ছোট একটি প্রজাতি রয়েছে, যা বৃহত্তর সিলেট ও কিশোরগঞ্জে প্রচুর পরিমাণে দেখা যায়।

## সাহিত্য-সংস্কৃতি
জীবনানন্দ দাশের কবিতায় জারুলের সরব উপস্থিতি লক্ষণীয়। তিনি লিখেছেন: এই পৃথিবীর এক স্থান আছে - সবচেয়ে সুন্দর করুণসেখানে সবুজ ডাঙ্গা ভরে আছে মধুকুপী ঘাসে অবিরল,সেখানে গাছের নাম: কাঁঠাল, অশ্বত্থ, বট, জারুল, হিজল।কবি আহসান হাবীব এর স্বদেশ কবিতায়এই ছবিটি চেনা।মনের মধ্যে যখন খুশিএই ছবিটি আঁকিএক পাশে তার জারুল গাছেদুটি হলুদ পাখি,

## গ্যালারি

Image:Fruit, leaves & Drongo I IMG 5962.jpg|জারুলের ফল ও পাতা
Image:Flowers & leaves I IMG 1864.jpg| ফুল ও পাতা
Image:Dried Fruits I IMG 1380.jpg|শুকনা ফল
Image:Dried Fruit I IMG 3279.jpg|শুকনা ফল
Image:Lagerstroemia Speciosa.JPG| জারুলের ফুল


## তথ্যসূত্র

* দ্বিজেন শর্মার শ্যামলী নিসর্গ বইয়ের জারুল অধ্যায়। 

## বহিঃসংযোগ

* Lagerstromea speciosa page of Indiantreepix

বিষয়শ্রেণী:ঔষধি উদ্ভিদ
বিষয়শ্রেণী:উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:মহারাষ্ট্রের প্রতীক
কানপুর

**কানপুর** (, ) ভারতের উত্তরপ্রদেশ রাজ্যের কানপুর নগর জেলার সদর শহর। লখনউয়ের পর এটি রাজ্যের দ্বিতীয় বৃহত্তম তথা দেশের দ্বাদশ জনবহুল নগরী।

## ইতিহাস
১২০৭ খ্রিস্টাব্দে কানহপুরিয়া বংশের রাজা কণ দেও কানপুর গ্রাম প্রতিষ্ঠা করেন, পরে তা কানপুর নামে পরিচিত হয় ।

## শিক্ষা প্রতিষ্ঠান
দেশের অন্যতম প্রযুক্তিক প্রতিষ্ঠান আইআইটি কানপুর এই শহরে অবস্থিত।

## পরিবহন
কানপুর বিমানবন্দর

শহরটি ভারতের অন্যান্য শহরের সাথে মহাসড়ক , রেল ও আকাশপথে সংযুক্ত।

### রেলপথ
কানপুর সেন্ট্রাল ও কানপুর আনোয়ারগঞ্জ শহরের মূল রেলস্টেশন।

## ক্রীড়া
গ্রিন পার্ক স্টেডিয়াম শহরের মূল ক্রীড়াঙ্গন। আন্তর্জাতিক ক্রিকেট ম্যাচ অনুষ্ঠিত হয় এই মাঠে।

## তথ্যসূত্র


বিষয়শ্রেণী:উত্তরপ্রদেশের নগর
বিষয়শ্রেণী:ভারতের মহানগর
ভাংড়া (নৃত্য)

thumb|250px|২০১০ সালে কানাডায় ভাংড়া নৃত্য মঞ্চস্থ হয়
**ভাংড়া** (,  (ফার্সি বর্ণমালা); উচ্চারণ আ-ধ্ব-ব:pə̀ŋɡɽaː) ভারত ও পাকিস্তানের পাঞ্জাব অঞ্চলের একটি একটি লোকনৃত্য। বৈশাখী উৎসব উদযাপনের অঙ্গ হিসেবে এই নৃত্যের জন্ম। বর্তমানে শিখ সম্প্রদায় এই নৃত্যকে জাতীয় ও আন্তর্জাতিক দরবারে তুলে ধরে এর জনপ্রিয়তা বৃদ্ধি করেছেন।

## আরও পড়ুন
* Dhillon, Iqbal Singh. 1998. *Folk Dances of Panjab*. Delhi: National Book Shop.
* Schreffler, Gibb Stuart. 2010. ''Signs of Separation: Dhol in Punjabi Culture''. University of California, Santa Barbara.

## বহিঃসংযোগ

* 
* www.Bhangra.org 
* Bhangra News, Music Videos & Interviews -

বিষয়শ্রেণী:ভারতীয় নৃত্য
বিষয়শ্রেণী:নৃত্য
বিষয়শ্রেণী:পাঞ্জাবি সংস্কৃতি
বিষয়শ্রেণী:পাঞ্জাবি শব্দ ও বাক্যাংশ
বিষয়শ্রেণী:ভারতের নৃত্য
বিষয়শ্রেণী:পাকিস্তানের নৃত্য
বিষয়শ্রেণী:দেশী সংস্কৃতি
বিহু নৃত্য

**বিহু** ভারতের অসম রাজ্যের একটি লোকনৃত্য। অসমীয়া বিহু লোকসঙ্গীতের সুরে এই নৃত্যানুষ্ঠান হয়।

## ইতিহাস
অসমীয়া জাতির সঙ্গে ওতঃপ্রোতঃ ভাবে জড়িত হয়ে থাকা এই নৃত্যেরসূত্রের বিষয়ে সঠিক প্রমাণ পাওয়া না গেলেও বিহু নৃত্য চুটিয়া, মরান, দেওরি, সোনোয়াল, থেঙ্গাল প্রভৃতি জনজাতির মধ্যে প্রচলিত ছিল বলে জানা যায়, যারা আহোমদের আগে থেকে আসামে বসবাস করছিল। প্রায় ১৬শ (খ্রীষ্ঠাব্দ) শতকে আহোম স্বর্গদেউ রূদ্রসিংহ-এর সময় থেকে এই নৃত্যের প্রচলন আছে বলে তথ্য পাওয়া যায়। প্রায় ১৬৯৪ সাল থেকে স্বর্গদেউ রূদ্রসিংহর পৃষ্ঠপোষকতায় রঙালী বিহু উপলক্ষে রংঘর-এর মজিয়াতে এই নৃত্য প্রদর্শন করা হত।
:

## নৃত্য, বাদ্য
390|thumb|right|বিহু নৃত্যবিহু পুরুষ-মহিলা উভয়ে মিলিত হয়ে করা এক সমবেত লোকনৃত্য। পারম্পরিক বিহুগীত এবং বিভিন্ন লোকবাদ্যের সমাহার  হওয়া এই নৃত্য প্রদর্শনে ঢুলীয়ার ঢোল-এর সঙ্গে মুগার মেখেলা চাদর পরে টাকুরি ঘুরিয়ে ঘুরে ঘুরে নাচা নাচনীদের প্রধান আকর্ষণের কেন্দ্র বলা যায়। নাচনীদের নৃত্যমুদ্রাও পুরুষ নৃত্যশিল্পীদের থেকে বেশি।

বিহুতে ব্যবহৃত কয়েকটি লোকবাদ্য হল:

* ঢোল – বিহুর মূল অবনদ্ধ বাদ্য
* মোষ-এর শিঙর পেঁপা বা শিঙা – মোষের  শিং এবং বাঁশ দিয়ে তৈরি সুষির বাদ্য
* গগনা – পাতলা একটি চটি বাঁশের তৈরি একধরনের হার্প (জুয়িশ হার্প) জাতীয় ঘনবাদ্য
* বাঁশী – সুষির বাদ্য
* বাঁশ-এর  টোকা – বাঁশের তৈরি ঘনবাদ্য
* সুতুলি – মাটির তৈরি সুষির বাদ্য
* বীণ – একটি তন্ত্রীযুক্ত  ভায়োলিনের মত একধরনের বাদ্য
*তাল – কাঁসা, রূপো ইত্যাদি মিশ্রিত ধাতুর তৈরি ঘনবাদ্য
*ধুতং বা জেং টকা –  বাঁশ-বেতের তৈরি ঘনবাদ্য        
ইত্যাদি।

## প্রকার

বৃহত্তর আসামের জনগোষ্ঠীর বিবিধতা অনুযায়ী বিহু নৃত্য বিভিন্ন প্রকারের বলা যায়, যেমন *[[দেউরী বিহু]]*, *[[মরান বিহু]]*, *[[মিচিং বিহু]]* ইত্যাদি।  নৃত্যমুদ্রার কিছু বৈষম্যকে বাদ দিয়ে, সাধারণত প্রচলিত প্রথা অনুযায়ী বসন্তের আগমনে রঙালী বিহুর সময়ে করা এই বিভিন্ন প্রকারের বিহু নৃত্য সমূহের একেটি উদ্দেশ্য; উলহ মালহে নববর্ষকে আগমন জানানো। 

আহোমদের সময় থেকে অবিবাহিত যুবতীদের মধ্যে প্রচলিত বিহু *[[জেং বিহু]]* বলে পরিচিত। উজনি আসামের কিছু স্থানে এখানেও এই বিহু প্রচলিত। এই প্রথা মতে, অবিবাহিত যুবতীরা বসন্ত ঋতুতে/রঙালী বিহুতে জাক-পেতে গাছেরতলে ধরিত্রীর উর্বরতা কামনা করে আবেলি সময়ে নৃত্য গানের অনুষ্ঠান করেন। এই কথাই প্রমাণ করে এই গোষ্ঠীর মহিলাদের, সেই সময়ে মহিলা হিসাবে স্বাধীনতা কেমন ছিল; যে সময়ে হিন্দু মহিলাদের ঘরের বাইরে নৃত্যগান করায় কঠোর বাধা নিষেধ ছিল। এই মহিলারা নৃত্য গানের সময়ে বিভিন্ন বাদ্যযন্ত্র যেমন 'টকা', 'গগনা', 'সুতুলি' ইত্যাদিও ব্যবহার করেন।

## আরো দেখুন
* বিহু
* বিহুগীত

## তথ্যসূত্র
 

## বহিঃসংযোগ

* oldwikisource:বিহু গীত (উইকি উত্সে বিহুগীতসমূহের লিপি সন্নিবিষ্ট করা আছে।)
* 
* 
* 

বিষয়শ্রেণী:ভারতীয় নৃত্য
বিষয়শ্রেণী:অসমীয়া নৃত্য
বিষয়শ্রেণী:আসামের সংস্কৃতি
বিষয়শ্রেণী:বিহু
বিষয়শ্রেণী:ভারতীয় লোকনৃত্য
বিষয়শ্রেণী:দলীয় নৃত্য
বিষয়শ্রেণী:অসমের লোকনৃত্য
ভারতে জরুরি অবস্থা (১৯৭৫-১৯৭৭)

২৫ জুন, ১৯৭৫ থেকে ২১ মার্চ, ১৯৭৭ পর্যন্ত ২১ মাসব্যাপী **ভারতের জরুরি অবস্থা** ঘোষণা করেছিলেন রাষ্ট্রপতি ফকরুদ্দিন আলি আহমেদ। এই জরুরি অবস্থার পরামর্শদাতা ছিলেন ভারতের তদনীন্তন প্রধানমন্ত্রী ইন্দিরা গান্ধী। ভারতীয় সংবিধানে ৩৫২ নং ধারা অনুযায়ী এই জরুরি অবস্থা ঘোষিত হয়েছিল। ভারতীয় প্রজাতন্ত্রের ইতিহাসে এই ঘটনা ছিল সর্বাপেক্ষা বিতর্কিত।

ভারতের সংবিধানের ৩৫২ অনুচ্ছেদ অনুযায়ী "অভ্যন্তরীণ অস্থিরতা"র কারণে রাষ্ট্রপতি ফখরুদ্দিন আলী আহমেদ কর্তৃক আনুষ্ঠানিকভাবে জারি করা এই জরুরি অবস্থা ২৫ জুন ১৯৭৫ থেকে ২১ মার্চ ১৯৭৭ পর্যন্ত কার্যকর ছিল। এই আদেশের মাধ্যমে প্রধানমন্ত্রীকে অধ্যাদেশ জারির ক্ষমতা দেওয়া হয়, যার ফলে নির্বাচন বাতিল করা এবং নাগরিক অধিকার স্থগিত করা সম্ভব হয়। জরুরি অবস্থার অধিকাংশ সময়ে ইন্দিরা গান্ধীর বেশিরভাগ রাজনৈতিক বিরোধীকে কারারুদ্ধ করা হয় এবং গণমাধ্যমকে নিয়ন্ত্রণ করা হয়। গান্ধী শাসনামলে ১,০০,০০০-এর বেশি রাজনৈতিক বিরোধী, সাংবাদিক এবং ভিন্নমতাবলম্বীকে আটক করা হয়। এই সময়ে, তার পুত্র সঞ্জয় গান্ধীর নেতৃত্বে একটি ব্যাপক ধরপাকড় অভিযান চালানো হয়।

জরুরি অবস্থা জারির চূড়ান্ত সিদ্ধান্তটি ইন্দিরা গান্ধী প্রস্তাব করেছিলেন, যা ভারতের রাষ্ট্রপতি অনুমোদন করেন এবং জুলাই থেকে আগস্ট ১৯৭৫-এর মধ্যে মন্ত্রিসভা ও সংসদের দ্বারা অনুমোদিত হয়। এর পেছনে যুক্তি ছিল যে, ভারতীয় রাষ্ট্রের উপর অভ্যন্তরীণ এবং বাহ্যিক উভয় ধরনের আসন্ন হুমকি ছিল।

## তথ্যসূত্র

বিষয়শ্রেণী:ভারতীয় জাতীয় কংগ্রেসের ইতিহাস
বিষয়শ্রেণী:১৯৭৫-এ ভারত
বিষয়শ্রেণী:১৯৭৬-এ ভারত
বিষয়শ্রেণী:১৯৭৭-এ ভারত
বিষয়শ্রেণী:ভারতে গণতান্ত্রিক পশ্চাদপসরণ
বিষয়শ্রেণী:ভারতে বিবাচন
বিষয়শ্রেণী:ভারতে মানবাধিকার লঙ্ঘন
বিষয়শ্রেণী:জোরপূর্বক অভিপ্রয়াণ
বিষয়শ্রেণী:রাজনৈতিক দমন
বিষয়শ্রেণী:ভারতে পুলিশের নৃশংসতা
বিষয়শ্রেণী:মানবতাবিরোধী অপরাধ
বিষয়শ্রেণী:একচ্ছত্রবাদ
বিষয়শ্রেণী:নির্যাতন
বিষয়শ্রেণী:ইন্দিরা গান্ধী প্রশাসন
সিয়াচেন হিমবাহ

**সিয়াচেন হিমবাহ** হিমালয়ের পূর্ব কারাকোরাম পর্বতমালার  অবস্থান অক্ষাংশে ভারত-পাকিস্তান নিয়ন্ত্রণ রেখার ঠিক পূর্বদিকে অবস্থিত। ৭০ কিমি দীর্ঘ কারাকোরামের বৃহত্তম ও পৃথিবীর দ্বিতীয় বৃহত্তম অমেরুপ্রদেশীয়। এই হিমবাহটি ভারতের নিয়ন্ত্রণাধীন। ভারত এখানে পৃথিবীর উচ্চতম হেলিপ্যাডটি নির্মাণ করেছে। সমুদ্রপৃষ্ঠ থেকে ২১,০০০ ফুট উঁচুতে এই হিমবাহেই পৃথিবীর উচ্চতম যুদ্ধক্ষেত্রটি অবস্থিত। পাকিস্তান সল্টোরিও রিজের পশ্চিমে এই অঞ্চলটি নিয়ন্ত্রণ করে, যা সিয়াচেন হিমবাহের পশ্চিমে অবস্থিত, পাকিস্তানি পোস্টগুলি রিজটিতে ৩০০০ ফুট নীচে ১০০ টিরও বেশি ভারতীয় পোস্ট অবস্থিত।

## উদ্ভিদ ও প্রাণীকূল
সিয়াচেন অঞ্চলের উদ্ভিদ ও প্রাণীকূল এখানকার বিপুল সেনাবাহিনী দ্বারা প্রভাবিত হয়। এখানে কিছু বিরল প্রজাতি, যেমন বাদামি ভাল্লুক হুমকির মুখে আছে এখানকার বিপুল সেনাবাহিনীর কারণে।
## তথ্যসূত্র

বিষয়শ্রেণী:ভারতের ভূগোল
বিষয়শ্রেণী:ভারতের হিমবাহ
বিষয়শ্রেণী:লাদাখের ভূমিরূপ
বিষয়শ্রেণী:পাকিস্তান–ভারত সীমান্ত
বিষয়শ্রেণী:চীন–ভারত সীমান্ত
পুঁটি

**পুঁটি** বা **পুঁটিমাছ** *[[Cypriniformes]]* বর্গের *[[Cyprinidae]]* গোত্রের অন্তর্গত একটি মিঠাপানির মাছ। এরা সাধারণতঃ আকারে ছোট এবং চ্যাপ্টা আকৃতির হয়। একটি পূর্ণ বয়স্ক পুঁটিমাছ ২৫ সেমি বা ১০ ইঞ্চির চেয়ে ছোট হয়। বাংলাদেশ, ভারত, মালদ্বীপ সহ প্রধানত দক্ষিণ এশিয়া এবং দক্ষিণ-পূর্ব এশিয়ার জলাশয়গুলিতে এদের দেখা মেলে। এদের গায়ে ডোরা, ফোঁটা বা দাগ দেখা যায়। এদের বাংলা নাম পুঁটি থেকে বৈজ্ঞানিক শ্রেণিবিন্যাসে এই প্রজাতিগুলোর *গণ* নাম *Puntius* এসেছে।
## বিস্তৃতি
thumb|বাংলাদেশের পুঁটি
*পুঁটিয়াস* গণের মাছ দক্ষিণ এশিয়ায় পাওয়া যায়। পাকিস্তানের পশ্চিমাঞ্চল থেকে দক্ষিণপূর্ব এশিয়া পর্যন্ত পুঁটিয়াস গণের একটাই মাছ পাওয়া যায়। তবে প্রজাতির বৈচিত্র্য পাওয়া যায় বাাংলাদেশ এবং ভারতে। এই অঞ্চলে বিভিন্ন প্রজাতির পুঁটি মাছের দেখা মেলে।

## চিত্র

Image:Puntius of West Bengal.jpg
Image:Puntius assimilis.png
Image:Puntius mahecola Day.png
Image:Barbus Puntius ticto.JPG
Image:Puntius chola.jpg
Image:Puntius rhomboocellatus.jpg
Image:Puntius hexazona.jpg
Image:Puntius_of_Bangladesh_(2).jpg


## তথ্যসূত্র

বিষয়শ্রেণী:দক্ষিণ এশিয়ার মাছ
বিষয়শ্রেণী:দক্ষিণ-পূর্ব এশিয়ার মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
গেরাসিম স্তেপানোভিচ লেবেদেফ

**গেরাসিম স্তেপানোভিচ লেবেদেফ**, মাঝে মাঝে *হেরাসিম স্তেপানোভিচ লেবেদেফ* হিসেবেও উচ্চারিত হয়; (; জন্মঃ ১৭৪৯ – জুলাই ১৫, ১৮১৭)  ছিলেন একজন  রুশ অভিযাত্রী, ভাষাবিদ, অনুবাদক, সংগীতজ্ঞ এবং লেখক। এছাড়াও তিনি ছিলেন ভারতবিদ্যা বিষয়ের পণ্ডিত।

## জন্ম ও প্রারম্ভিক জীবন

হেরাসিম লেবেদেফের জন্ম রাশিয়ার ইউক্রেনের এক যাজক পরিবারে। পিতা স্তেফান লিয়েবেদেফ এবং মাতা পারাস্কোভিয়া লিয়েবেদেফ। সংগীতে দক্ষতার জন্য তিনি যৌবনে এক রাজপুরুষের সংস্পর্শে আসেন এবং তার সঙ্গে ঘুরতে ঘুরতে প্যারিস হয়ে লন্ডনে পৌঁছান। সেখানে তিনি ভারতীয় পণ্যসম্ভারে পূর্ণ দোকান দেখেন। এখান থেকেই এক যাত্রীবাহী জাহাজে ১৭৭৫ খ্রিস্টাব্দের ১৫ ই আগস্ট মাদ্রাজ বর্তমানে চেন্নাই পৌঁছান। এখানকার মেয়র কর্তৃক তিনি সংবর্ধিত হন এবং কয়েকটি আসরে সংগীত পরিবেশন করে কিছু অর্থ সংগ্রহ করেন। কিন্তু এখানে রক্ষণশীল সমাজে প্রবেশাধিকার না পেয়ে ১৭৮৭ খ্রিস্টাব্দে তিনি কলকাতায় আসেন। এই শহরের একমাত্র রুশ চিকিৎসকের সাহায্যে স্থানীয় সমাজে সংগীতজ্ঞরূপে প্রতিষ্ঠা পান। তার আসরের টিকিট মূল্য ছিল বারো টাকা। তিনিই প্রথম পাশ্চাত্য যন্ত্রে ভারতীয় সুর বাজিয়ে শোনান। 

প্রথম বাংলা নাটকের রচয়িতা ও পরিচালক গেরাসিম স্তেপানোভিচ লেবেদেফ কলকাতায় "দ্য বেঙ্গলি থিয়েটার" নামে একটি থিয়েটার গড়ে তোলেন। ২৫ নম্বর ডোমতলায় (এজরা স্ট্রীট) একটি বাড়িতে গড়ে উঠে এই থিয়েটার। দ্য ডিজগুয়িজ (The disguise) এর অনুবাদে প্রথম অনুদিত বাংলা নাটকটির নাম "সংবদল"। এটি ১৭৯৫ সালের ২৭ শে নভেম্বর প্রথম প্রদর্শিত হয়। এই সময় বিশিষ্ট ইংরেজদের জন্য মূল্যবান আসনের দু-টি থিয়েটার ছিল। লেবেডেফের সাফল্যে ঈর্ষান্বিত ইংরেজগণ প্রত্যক্ষভাবে জোসেফ ব্যাটেল নামে সিন পেন্টার ও মি হে নামে এক রাজকর্মচারীর সাহায্যে লেবেডেফের থিয়েটারে আগুন লাগিয়ে নষ্ট করে দেয়।

কলকাতায় থাকাকালীন তিনি পণ্ডিত গোলক নাথ দাসের নিকট এদেশের ভাষা ও সংস্কৃতি সম্বন্ধে শিক্ষা লাভ করেন, বিশেষত বাংলা ও সংস্কৃত ভাষা ও ভারতচন্দ্র রায়ের কাব্যের সংস্পর্শে আসেন। এদেশে আসার আগেই অবশ্য তিনি কালিদাসের রচনার সাথে পরিচিত ছিলেন। তিনিই প্রথম বাংলার ব্যাকরণ নিয়ে প্রথম চিন্তাভাবনা করেন বলে ধারণা করা হয়ে থাকে। তিনি ভালো ভায়োলিন বাজাতে পারতেন।

একজন ইংরেজ মহিলার সঙ্গে প্রণয় ও ব্যর্থতা লেবেডেফের জীবনের অন্যতম বিপর্যয়। ঋণের দায়ে তাঁকে আদালতে যেতে হয়। সবশেষে ব্রিটিশ কোম্পানির কর্তৃপক্ষ তাঁকে কলকাতা ত্যাগ করতে বাধ্য করে। শেষজীবনে স্বদেশে ফিরে পররাষ্ট্র দপ্তরে কাজ করেন। রুশদেশে ভারতীয় ভাষা ও সংস্কৃতি প্রচারের জন্য তিনি সম্রাটকে পত্র দিয়েছিলেন। 

তার জীবনী নিয়ে মামুনুর রশীদ লেবেদেফ নামের একটি নাটক রচনা করেছেন।

## তথ্যসূত্র

## আরো পড়ুন
*"Gerasim Stepanovich Lebedev", by Hayat Mamud. Bangla Academy (1985)
* Biography on the website of the Yaroslavl Volkov Theatre
*Exhibition to commemorate Russia's first Indologist, «Malaysia Sun», Saturday 19 January 2008 (IANS)
* Celebrating Lebedev's jubilee in Yaroslavl

বিষয়শ্রেণী:বাংলা নাটক
বিষয়শ্রেণী:১৭৪৯-এ জন্ম
বিষয়শ্রেণী:১৮১৭-এ মৃত্যু
বিষয়শ্রেণী:কলকাতার ইতিহাস
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:রুশ ভাষাবিজ্ঞানী
বিষয়শ্রেণী:বাঙালি নাট্যশালা
আর্যভট্ট (উপগ্রহ)

**আর্যভট্ট** ভারতের প্রথম কৃত্রিম উপগ্রহ। এটি প্রাচীন ভারতের বিশিষ্ট বিজ্ঞানী আর্যভট্টের নামাঙ্কিত। ১৯৭৫ খ্রিষ্টাব্দের ১৯ এপ্রিল তারিখে কাপুস্টিন ইয়ার থেকে কসমস-৩এম লঞ্চ ভেহিকলের মাধ্যমে তদানীন্তন সোভিয়েত ইউনিয়ন কর্তৃক উৎক্ষেপিত হয় এই যানটি। ভারতীয় মহাকাশ গবেষণা সংস্থা (ইসরো) মহাকাশ বিদ্যা সংক্রান্ত গবেষণার কাজ চালানোর জন্য এই উপগ্রহটি নির্মাণ করেন। ১৯৯২ খ্রিষ্টাব্দের ১১ ফেব্রুয়ারি পৃথিবীর বায়ুমণ্ডলে আর্যভট্ট পুনরায় প্রবেশ করে।
[থাম্ব|ডান|1984 USSR stamp featuring [Bhaskara (satellite)|Bhaskara-I, Bhaskara-II and Aryabhata satellites]]
## তথ্যসূত্র

## বহিঃসংযোগ
* NASA HEASARC Page 
* আর্যভট্টের ছবি 
* Astronautix Page
* India in Space Page
* NSSDC Master Catalog Search 

বিষয়শ্রেণী:ভারতের মহাকাশ কর্মসূচি
বিষয়শ্রেণী:কৃত্রিম উপগ্রহ
বিষয়শ্রেণী:১৯৭৫-এ ভারত
বিষয়শ্রেণী:ভারতের কৃত্রিম উপগ্রহ
সর্বব্যাপী পারমাণবিক পরীক্ষা নিষিদ্ধকরণ চুক্তি

**সর্বব্যাপী পারমাণবিক পরীক্ষা নিষিদ্ধকরণ চুক্তি** (সংক্ষেপে **সিটিবিটি**) সামরিক ও অসামরিক ক্ষেত্রে যাবতীয় পারমাণবিক পরীক্ষার উপর নিষেধাজ্ঞা জারি করেছে। ১৯৯৬ সালের ১০ সেপ্টেম্বর জাতিসংঘের সাধারণ সভায় এই চুক্তি গৃহীত হয়। তবে এখনও এটি কার্যকর করা হয়নি।

## তথ্যসূত্র

## বহিঃসংযোগ

* চুক্তির পূর্ণ লেখা 

বিষয়শ্রেণী:অস্ত্রনিয়ন্ত্রণ চুক্তি
বিষয়শ্রেণী:পারমাণবিক অস্ত্রনীতি
বিষয়শ্রেণী:পাকিস্তানের বৈদেশিক সম্পর্ক
বিষয়শ্রেণী:ভারতের বৈদেশিক সম্পর্ক
বিষয়শ্রেণী:পারমাণবিক পরীক্ষা
বিষয়শ্রেণী:বাংলাদেশের চুক্তি
বিষয়শ্রেণী:কোত দিভোয়ারের চুক্তি
বিষয়শ্রেণী:রাশিয়ার চুক্তি
বিষয়শ্রেণী:যুক্তরাজ্যের চুক্তি
আমেরিকান সোসাইটি ফর মেক্যানিক্যাল ইঞ্জিনিয়ার্স

**আমেরিকান সোসাইটি ফর মেক্যানিক্যাল ইঞ্জিনিয়ার্স** ("American Society of Mechanical Engineers" - "ASME"') (এএসএমই) একটি পেশাদার সংগঠন, বিশেষতঃ প্রকৌশল বিদ্যার যন্ত্র প্রকৌশল বিষয়ক।
আলেকজান্ডার লাইমান হলি, হেনরি রসিটের ওয়ার্থিংটন, জন এডিসন সুইট এবং ম্যাথিয়াস এন. ফর্নি অসংখ্য বয়লারের প্রেসার ভেসেলের বিকল হয়ে যাওয়ার পরিপ্রেক্ষিতে ১৮৮০ সালে এএসএমই (ASME) প্রতিষ্ঠা করেন। এই সংগঠনটি যন্ত্রপাতির জন্যে নিয়ম-কানুন আর আদর্শ তৈরি করে থাকে। এএসএমই এর প্রকাশনালয় এএসএমই প্রেস পৃথিবীর অন্যতম বৃহৎ কারিগরি প্রকাশনা সংস্থা, এই সংগঠন প্রতি বছর বহু সংখ্যক কারিগরি সম্মেলন, শত শত পেশাদারী উন্নয়ন কোর্স পরিচালনা এবং অনেক শিক্ষামূলক কার্যক্রমের ব্যয়ভার বহন করে থাকে।

## তথ্যসূত্র

বিষয়শ্রেণী:প্রকৌশল সংগঠন
বিষয়শ্রেণী:অসম্পূর্ণ
ভারতীয় পাত

thumb|right|
[right|thumb|[মহাদেশীয় প্রবাহ|মহাদেশীয় প্রবাহের কারণে ভারতীয় পাত মাদাগাস্কার থেকে বিভক্ত হয়ে ইউরেশীয় পাতের সাথে সংঘর্ষে পরিণত হয় যার ফলে হিমালয় সৃষ্টি হয়।]]

**ভারতীয় পাত** একটি ভূত্বকীয় পাত যা আদিতে গন্ডোয়ানাল্যান্ড মহাদেশের অংশ ছিল এবং পরে উক্ত মহাদেশ থেকে বিচ্ছিন্ন হয়ে যায়। ৫০ থেকে ৫৫ মিলিয়ন বছর আগে এটি অস্ট্রেলীয় পাতের সঙ্গে মিশে যায়। বর্তমানে এটি ইন্দো-অস্ট্রেলীয় পাতের অংশ এবং ভারতীয় উপমহাদেশ ও ভারত মহাসাগরের তলদেশে স্থিত একটি বেসিনে অংশ এই পাতের উপর অবস্থিত।

## ২০০৪ সালের ভারত মহাসাগরের ভূমিকম্প
২০০৪ সালের ডিসেম্বর ২৬ তারিখে ভারত মহাসাগরে ৯.৩ মাত্রার যে ভূমিকম্পটি হয়, তার কারণ হিসাবে চিহ্নিত করা হয়েছে ভারতীয় পাতকে। পূর্ব ভারত মহাসাগরে ভারতীয় পাতটি বর্মী পাতের তলায় আঘাত হানছে (বছরে ৬ সেমি হারে)। ইন্দো-অস্ট্রেলীয় ও ইউরেশীয় পাতের মিলনস্থলে সুন্দা খাতের সৃষ্টি হয়েছে। এই জায়গার ভূমিকম্পের কারণ হলো এই খাতের সাথে আড়াআড়িভাবে কোনো ভূত্বকীয় পাত আঘাত করা। আরেকটি কারণ হলো এই খাতের পূর্বদিকের অংশ থেকে খাত বরাবর সাগর তলদেশ স্থানান্তরিত হওয়া।

অন্যান্য বৃহৎ ভূমিকম্পের মতোই ২০০৪ সালের ২৬শে ডিসেম্বরের ভূমিকম্পের কারণ ছিলো ভূত্বকীয় পাতের চাপ সৃষ্টি হওয়া। প্রায় ১০০ কিলোমিটার অংশ জুড়ে ভাঙন সৃষ্টি হওয়া। এই ভাঙনের ফলে পাতটির প্রায় ১৬০০ কিলোমিটার অংশ পিছল যায়। ভূচ্যুতির অংশটি ১৫ মিটার সরে যায় ও সাগরের তলদেশ প্রায় কয়েক মিটার উপরে উঠে আসে। এর ফলশ্রুতিতে সুনামির সৃষ্টি হয়।

left|thumb|ইউরেশীয়, আফ্রিকীয়, ও আরব পাতের মিলনস্থল। ২০০৫ এর কাশ্মীরের ভূমিকম্পটি ভারতীয় পাতের উত্তর প্রান্তে সংঘটিত হয়।

## বহিঃসংযোগ
* The collision of India and Asia (90 mya — present), by Christopher R. Scotese, from the Paleomap Project. Retrieved December 28, 2004.
* Magnitude 9.0 off W coast of northern Sumatra Sunday, December 26, 2004 at 00:58:49 UTC: Preliminary earthquake report, from the U.S. Geological Survey. Retrieved December 28, 2004.

বিষয়শ্রেণী:ভূত্বকীয় পাত
বিষয়শ্রেণী:ভারতের ভূতত্ত্ব
বিষয়শ্রেণী:ভারত মহাসাগরের ভূতত্ত্ব
ভারতীয় ময়ূর

**ভারতীয় ময়ূর** বা **দেশি ময়ূর** (বৈজ্ঞানিক নাম: *Pavo cristatus*) () দেখা যায় মূলত ভারতীয় উপমহাদেশে। বাংলাদেশের ১৯৭৪   ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। প্রজাতিটি ভারতের জাতীয় পাখি।

## তথ্যসূত্র

## বহিঃসংযোগ

* www.peafowl-farm.com Private peacock site
*  Database entry includes justification for why this species is of least concern
* BirdLife Species Factsheet 
* gbwf.org - India Blue Peafowl
* Indian peafowl videos on the Internet Bird Collection
* Indian Blue Peacock

বিষয়শ্রেণী:দক্ষিণ এশিয়ার পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:বাংলাদেশের পাখি
বিষয়শ্রেণী:ভুটানের পাখি
বিষয়শ্রেণী:পাকিস্তানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:পাভো (গণ)
বিষয়শ্রেণী:১৭৫৮-এ বর্ণিত পাখি
বিষয়শ্রেণী:ভারতের জাতীয় চিহ্ন
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
জনতা পার্টি

**জনতা পার্টি** ( সংক্ষেপে **JP** নামে পরিচিত) হল একটি রাজনৈতিক দল, যেটি ভারতীয় রাজনৈতিক দলগুলির একটি সংমিশ্রণ হিসাবে প্রতিষ্ঠিত হয়েছিল। যা ১৯৭৫ এবং ১৯৭৭ সালের মধ্যে ভারতীয় জাতীয় কংগ্রেসের প্রধানমন্ত্রী ইন্দিরা গান্ধী দ্বারা জারি করা জরুরি অবস্থার বিরোধিতা করেছিল। ১৯৭৭ সালের সাধারণ নির্বাচনে, দলটি কংগ্রেসকে পরাজিত করে এবং জনতা নেতা মোরারজী দেসাই স্বাধীন আধুনিক ভারতের ইতিহাসে প্রথম অ-কংগ্রেস প্রধানমন্ত্রী হন।

## ইতিহাস
এই সংগঠনের প্রতিষ্ঠাতা হচ্ছেন জয়প্রকাশ নারায়ণ।

## জরুরী অবস্থা

## সৃষ্টি

### সংবিধান দল

* ভারতীয় লোকদল
** ভারতীয় ক্রান্তি দল
** স্বতন্ত্র পার্টি
** সমাজতান্ত্রিক দল
*** প্রজা সমাজতান্ত্রিক দল
*** সম্মিলিত সমাজতান্ত্রিক দল
** উৎকল কংগ্রেস
* ভারতীয় জনসংঘ
* ভারতীয় জাতীয় কংগ্রেস (সংগঠন)
* গণতন্ত্রের জন্য কংগ্রেস
* কংগ্রেস (আর) বিদ্রোহীরা যেমন চন্দ্র শেখর, কৃষাণ কান্ত, রাম ধন, মোহন ধারিয়া, চন্দ্রজিৎ যাদব, লক্ষ্মী কান্ত

## ১৯৭৭ সালের নির্বাচন

## সরকার গঠন
ভারতে জরুরি অবস্থার বিরুদ্ধে লড়াই করে ১৯৭৭ সালে এই দলই প্রথম অকংগ্রেসি দল হিসেবে কেন্দ্রে ক্ষমতা দখল করে। মোরারজি দেসাই প্রধানমন্ত্রী হন। ১৯৭৭ থেকে ১৯৮০ পর্যন্ত লোকসভায় সংখ্যাগরিষ্ঠ দল হিসেবে জনতা দল সরকার টিকিয়ে রেখেছিল।

## জনতা শাসন

## সরকারের পতন

## দলের সভাপতি

* চন্দ্র শেখর (১৯৭৭ – ১৯৮৮) 
* অজিত সিং (১৯৮৮) 
* সুব্রহ্মণ্যম স্বামী (১৯৯০ – ২০১৩) 

## সাধারণ নির্বাচনের ফলাফল

### লোকসভা আসন

## দলের বিলুপ্তি

## উত্তরাধিকার

## আরো দেখুন

* ভারতীয় জনতা পার্টি
* ভারতীয় জাতীয় কংগ্রেস

## তথ্যসূত্র

## বহিঃসংযোগ

* The Rise and Decline of Janata Politics


বিষয়শ্রেণী:জনতা পরিবার
বিষয়শ্রেণী:ভারতের রাজনৈতিক দল
বিষয়শ্রেণী:১৯৭৭-এ প্রতিষ্ঠিত রাজনৈতিক দল
বিষয়শ্রেণী:জরুরি অবস্থা (ভারত)
বিষয়শ্রেণী:১৯৭৭-এ ভারতে প্রতিষ্ঠিত
বিষয়শ্রেণী:২০১৩-এ ভারতে বিলুপ্ত
বিষয়শ্রেণী:২০১৩-এ বিলুপ্ত রাজনৈতিক দল
সালোয়ার-কামিজ

right|thumb|180px| ব্রিটিশ ভারতে হিন্দু নারী সালোয়ার কামিজে পরিহিতা অবস্থায়
right|thumb|180px| ব্রিটিশ ভারতে মুসলিম নারী সালোয়ার কামিজে পরিহিতা অবস্থায়

**সালোয়ার-কামিজ** দক্ষিণ এশিয়ার মানুষের মধ্যে সুপ্রচলিত একটি পোশাক। এই ঐতিহ্যবাহী পোশাক নারী-পুরুষ উভয়েই পড়ে থাকেন। এটি পাকিস্তানের জাতীয় পোশাক। সালোয়ার হল পাজামার মত একটি পোশাক, আর কামিজ এক ধরনের ঢিলা কুর্তা। আফগানিস্তান ও পাকিস্তানে নারী-পুরুষ উভয়েই পোশাকটি পরিধান করেন। তবে বাংলাদেশ, ভারত এবং শ্রীলঙ্কায় এটি মূলতঃ মেয়েদের পোশাক।

## বর্ণনা
সালোয়ারে ঢিলেঢালা পায়জামা বিদ্যমান। পা উপরের দিকে প্রশস্ত এবং গোড়ালিতে সরু। কামিজ হল একটি লম্বা শার্ট বা টিউনিক, যাতে প্রায়ই পশ্চিমা রীতির কলার দেখা যায়; যাইহোক, মহিলা পোশাকের জন্য,  শব্দটি এখন কলারবিহীন বা মান্দারিন-কলার কুর্তার ক্ষেত্রে শিথিলভাবে প্রয়োগ করা হয়। কামিজ পাজামার সাথেও পরা যেতে পারে, হয় সাজ বা আরামের জন্য। কিছু কামিজের শৈলীতে পাশে সেলাই থাকে (যা চাক নামে পরিচিত), কোমরের নিচে খোলা থাকে, যা পরিধানকারীকে চলাচলের অধিক স্বাধীনতা দেয়।

## ধরণ
কামিজ সোজা এবং সমান সেলাই করা যেতে পারে, একটি ত্রিভুজ আকৃতির নকশা বা একটি স্ত্রী-পোশাকের মতো প্রবাহিত; শৈলী বিভিন্ন আছে, আধুনিক কামিজের শৈলীতে ইউরোপীয়-অনুপ্রাণিত সেট-ইন হাতা (মাঝে হাতা) হওয়ার সম্ভাবনা বেশি। যদি দর্জির রুচি বা দক্ষতা প্রদর্শন করা হয় তবে এটি ঘাড়ের সীমানার আকার এবং কামিজের অলঙ্করণে দেখা যাবে। কামিজ একটি গভীর ঘাড়ের সীমানা দিয়ে কাটা হতে পারে, স্বচ্ছ-নির্মল, ফিনফিনে কাপড়ে সেলাই করা যেতে পারে বা ক্যাপ-হাতা বা হাতাবিহীন নকশায় সাজানো যেতে পারে।

সালোয়ারের অনেক ধরণ আছে: পেশাওয়ারি সালোয়ার, বেলুচি সালোয়ার, সিন্ধি চরেনো, সিন্ধি কাঞ্চা, সিন্ধি সুথান, সিন্ধি পাজামো বা সোরহি সুথান এবং পাঞ্জাবি সালোয়ার।

যদিও ভারতীয় উপমহাদেশের বিভিন্ন অঞ্চলে এখন পোশাকটি বিভিন্ন আকারে পরিধান করা হয়, তবে পোশাকটি মূলত আফগানিস্তান, খাইবার পাখতুনখাওয়া, সিন্ধু, বেলুচিস্তান এবং ভারতীয় উপমহাদেশের পাঞ্জাব অঞ্চলে ব্যাপকভাবে জনপ্রিয় ছিল। যাইহোক, সালোয়ার কামিজ এখন ভারতীয় উপমহাদেশ জুড়ে জনপ্রিয় হয়ে উঠেছে।

## তথ্যসূত্র


## বহিঃসংযোগ

* Ministry of Culture Pakistan National Dress.
* Pakistani Girls Wearing Shalwar Qameez
* Shalwar Kameez Tips 
* The Hindu: The spread of the salwar
* Salwar Kameez: Information, Types, About - Paragraph 26 

বিষয়শ্রেণী:বাংলাদেশী পোশাক
বিষয়শ্রেণী:পাকিস্তানি পোশাক
বিষয়শ্রেণী:আফগান পোশাক
বিষয়শ্রেণী:ভারতীয় পোশাক
বিষয়শ্রেণী:স্যুট (পোশাক)
বিষয়শ্রেণী:ট্রাউজার্স ও শর্টস
বিষয়শ্রেণী:বাংলাদেশের সংস্কৃতি
বিষয়শ্রেণী:ভারতীয় সংস্কৃতি
বিষয়শ্রেণী:টপস
আবদুল মুবীন

**মোহাম্মদ আবদুল মুবীন** ছিলেন একজন বাংলাদেশী সামরিক কর্মকর্তা, যিনি বাংলাদেশের ১৩তম সেনাপ্রধান হিসাবে দায়িত্ব পালন করেছিলেন। সেনাবাহিনী প্রধানের দায়িত্ব নেওয়ার আগে মুবীন সশস্ত্র বাহিনী বিভাগের প্রিন্সিপাল স্টাফ অফিসারের দায়িত্ব পালন করেছিলেন। এর আগে, তিনি ২৪ পদাতিক ডিভিশন এবং ৫৫ পদাতিক ডিভিশনের জেনারেল অফিসার কমান্ডিং হিসেবে দায়িত্ব পালন করেছিলেন।

তিনি ইউনাইটেড পাওয়ার জেনারেশন অ্যান্ড ডিস্ট্রিবিউশন কোম্পানি লিমিটেডের চেয়ারম্যান ও মনোনীত পরিচালক ছিলেন।

## শিক্ষা ও সেনাবাহিনীতে যোগদান
তিনি টাঙ্গাইলের মির্জাপুর ক্যাডেট কলেজের ছাত্র ছিলেন। ১৯৭৬ সালের ৩০ নভেম্বর তাকে বাংলাদেশ সেনাবাহিনীর পদাতিক (ইস্ট বেঙ্গল রেজিমেন্ট) রেজিমেন্টে কমিশন দেওয়া হয়। মুবীন ঢাকার মিরপুরে ডিফেন্স সার্ভিসেস কমান্ড এবং স্টাফ কলেজ (ডিএসসিএসসি) এবং জাতীয় প্রতিরক্ষা কলেজ (এনডিসি) উভয়ের স্নাতক ডিগ্রি অর্জন করেন। সেনা কর্মকর্তা হিসাবে মুবিন ন্যাটো ওয়েপন কনভার্সন কোর্স, ইনফ্যান্ট্রি ওয়েপন কোর্স, সিনিয়র কমান্ড কোর্স ইত্যাদি সহ বিভিন্ন প্রশিক্ষণ কর্মসূচি সম্পন্ন করেন এবং ভারত ও চীনসহ অন্তত ১৫ টি দেশে ওয়ার্কশপ ও সেমিনারে অংশ নেন।

## কর্মজীবন
সেনাবাহিনীর ব্যাটালিয়ন স্তরে বিভিন্ন পদে দায়িত্ব পালন সহ মুবীন দুটি পদাতিক ব্যাটালিয়ন এবং একটি পদাতিক ব্রিগেডের অধিনায়কত্ব করেছিলেন। স্টাফ পর্যায়ে তিনি একটি স্বতন্ত্র পদাতিক ব্রিগেড সদর দপ্তরে ব্রিগেড মেজর (অপারেশন স্টাফ), পদাতিক ডিভিশন সদর দপ্তরে এবং বাংলাদেশ মিলিটারি একাডেমিতে জেনারেল স্টাফ অফিসার প্রথম গ্রেড (অপারেশন স্টাফ), সেনাবাহিনী প্রধানের একান্ত সচিব ও সেনাবাহিনী সদর দপ্তরে সামরিক প্রশিক্ষণ পরিদপ্তরের পরিচালক হিসেবে দায়িত্ব পালন করেন। তিনি বাংলাদেশ ইনস্টিটিউট অফ ইন্টারন্যাশনাল অ্যান্ড স্ট্র্যাটেজিক স্টাডিজের (বিআইআইএসএস) মহাপরিচালক এবং প্রিন্সিপাল স্টাফ অফিসার (পিএসও), প্রধানমন্ত্রীর কার্যালয়, সশস্ত্র বাহিনী বিভাগ (এএফডি) এর গুরুত্বপূর্ণ নিয়োগও পেয়েছিলেন। তিনি ডিফেন্স সার্ভিস কমান্ড এন্ড স্টাফ কলেজের কমান্ড্যান্ট ছিলেন। তিনি যশোর এবং চট্টগ্রামের ডিভিশনের জেনারেল অফিসার কমান্ডিং (জিওসি) ছিলেন। আন্তর্জাতিক প্ল্যাটফর্মে জেনারেল মুবীন মোজাম্বিকের জাতিসংঘের অপারেশন (উত্তর অঞ্চল)-এ চীফ অব স্টাফ পদে শান্তিরক্ষী হিসেবে দায়িত্ব পালন করেছিলেন।

## ব্যক্তিগত জীবন
তিনি সৈয়দা শরীফা খানমের সাথে বিবাহবন্ধনে আবদ্ধ হন এবং তার দুটি পুত্র ও একটি কন্যা রয়েছে। তার বড় ছেলে তৃতীয় প্রজন্মের সেনা কর্মকর্তা; মুবিনের বাবাও একজন সেনা কর্মকর্তা ছিলেন। সেনাবাহিনীতে চাকরির শুরুর দিনগুলিতে তিনি আর্মি হকি দলে সজ্জিত খেলোয়াড় ছিলেন।

## প্রাপ্ত পদকসমূহ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:সেনাবাহিনী ব্যক্তিত্ব
বিষয়শ্রেণী:সেনাবাহিনী প্রধান (বাংলাদেশ)
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:প্রিন্সিপাল স্টাফ অফিসার (বাংলাদেশ)
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:মির্জাপুর ক্যাডেট কলেজের প্রাক্তন শিক্ষার্থী
ধুতি

[thumb|right|ধুতি-পরিহিত [রামকৃষ্ণ পরমহংস|রামকৃষ্ণ পরমহংসের; ১৮৭৯ সালের ২১ সেপ্টেম্বর তারিখে তোলা ফটোগ্রাফ]]
**ধুতি** ভারতে পুরুষদের একটি ঐতিহ্যবাহী পোশাক। ভারতের বিভিন্ন ভাষায় এটি ভিন্ন ভিন্ন নামে পরিচিত: যেমন হিন্দীতে **ধোতি**, অসমিয়াতে **সুরিয়া**, তামিলে **ভাইত্তি** বা **ভেসতি**, মরাঠিতে **ধুতার**, পাঞ্জাবিতে **লাছা** আর তেলুগুতে **পানছা**। এটি সাধারণত সেলাইবিহীন ৭ হাত লম্বা চতুষ্কোণ একখণ্ড কাপড়, কোমর ও পা জড়িয়ে থাকে এবং কোমরের কাছে গিঁট দিয়ে রাখা হয়।

উত্তর ভারতে ধুতি কুর্তা সহযোগে পরিধান করা হয় এবং এই সজ্জাকে পূর্বাঞ্চলের লোকেরা সাধারণভাবে *ধুতি-কোর্তা* বা ধুতি-*পাঞ্জাবিও* *বলে থাকে। [[লুঙ্গি|লুঙ্গি ও]]* ধুতির মত একটি পোশাক, তবে তা সাধারণ দৈনন্দিন ব্যবহারে পরা হয়।

ভারতীয় সংস্কৃ‌তিতে নারীদের যেমন ধর্মীয় অনুষ্ঠানে শাড়ির পরিধান করার প্রথা আছে তেমনই পুরুষদের ধুতি পরার প্রথা আছে। তাই শাড়ির পুংলিঙ্গ বা পুরুষ প্রতিরূপ হিসেবে ধুতিকে চিহ্নিত করা হয়। পীতাম্বর হল একটি হলুদ সিল্কের ধুতি যা শুভ অনুষ্ঠানে পরা হয়। ধুতিতে সাধারণত একটি পাঁচ গজের কাপড় থাকে। তবে এটিকে আধুনিক প্রিস্টিচ করা "ধুতি প্যান্ট" -এর সাথে গুলিয়ে ফেলা উচিত নয়। ধুতি প্যান্ট পরার প্রবণতা আজকাল শিশুদের মধ্যে বেশ জনপ্রিয় এবং সাধারণ হয়ে উঠেছে।

ধুতি শব্দটি সংস্কৃত **ধৌতি** শব্দ থেকে এসেছে, যার অর্থ "শুদ্ধ করা" বা "ধৌত করা"। এই শব্দের মাধ্যমে পরিষ্কার পোশাককে বোঝায় যা প্রতিদিনের পোশাক হিসাবে পরিধান করা হয়। প্রাচীন অন্তরিয়া পরিধেয় বর্তমানে বিবর্তিত হয়ে ধুতির আকার নিয়েছে। ধুতি দৃঢ়ভাবে পরিধান করার জন্য উভয় পায়ে মোড়ানো হয়। সাধারণত চাষি ও যুদ্ধকলা অনুশীলনকারীরা এইভাবে ধুতি পরেন।

অনেক রক্ষণশীল জৈন পুরুষ যখন পূজার জন্য দেরাসার বা বাসদীতে যান, তখন তারা পঞ্চা পরিধান করেন যা ধুতির এক প্রকারভেদ। জৈনরা বিশ্বাস করে সেলাইবিহীন পোশাক "দূষণের জন্য কম প্রবেশযোগ্য" এবং তাই অন্যান্য পোশাকের তুলনায় ধর্মীয় আচার-অনুষ্ঠানের তারা এই ধরনের ধুতিজাতীয় পোশাক বেশি পরিধান করে।

মহর্ষি মহেশ যোগী সাদা সিল্কের ধুতি পরার জন্য পরিচিত ছিলেন।

ধুতি জাতিগতভাবে পাঞ্জাব অঞ্চলের শিখ কৃষক, পালোয়ান এবং মেষপালকদের দ্বারা পরিধান করা হত কিন্তু পাঞ্জাব সুবাহ আন্দোলনের প্রচলিত আন্তঃসাম্প্রদায়িক উত্তেজনার কারণে এটির পরিধান নিষেধ করা হয়।

১৯৬০-এর দশক পর্যন্ত দক্ষিণ ক্যানারিজ খ্রিস্টান পুরুষরা চার্চের বিবাহ এবং অভ্যর্থনা অনুষ্ঠানেও ধুতি পরতেন কিন্তু পরে এই পরিধান পরিবর্তন হয় এবং তারপর থেকে হবু বর কালো স্যুট এবং টাই পরিধান করে।

## তথ্যসূত্র

## বহিঃসংযোগ
* Dhotis
* How to tie a dhoti
* How to tie a veshti
* How to wear a dhoti

বিষয়শ্রেণী:ভারতীয় পোশাক
বিষয়শ্রেণী:হিন্দু ধর্মীয় পোশাক
বিষয়শ্রেণী:স্কার্ট
বিষয়শ্রেণী:পাকিস্তানি পোশাক
কন্নড় চলচ্চিত্র

**কন্নড় চলচ্চিত্র** ভারতীয় রাজ্য কর্ণাটকের কন্নড়ভাষী চলচ্চিত্র শিল্প। এই শিল্প সাধারণভাবে স্যান্ডেলউড নামে পরিচিত।  কন্নড় ছাড়াও তুলু ও কোঙ্কণীতে কিছু কিছু চলচ্চিত্র এই রাজ্যে নির্মিত হয়।

## তথ্যসূত্র

## বহিঃসংযোগ


বিষয়শ্রেণী:কর্ণাটকের চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:কন্নড় ভাষার চলচ্চিত্র
বিষয়শ্রেণী:ভারতীয় চলচ্চিত্র শিল্প
তামিল চলচ্চিত্র

**তামিল চলচ্চিত্র** (বা** তামিলনাড়ুর চলচ্চিত্র**, ** তামিল চলচ্চিত্র শিল্প** বা **চেন্নাই চলচ্চিত্র শিল্প** নামেও পরিচিত) দক্ষিণ ভারতীয় রাজ্য তামিলনাড়ুর চেন্নাইভিত্তিক তামিলভাষী চলচ্চিত্র নির্মাণশিল্প। এই শিল্পের মূল কেন্দ্র চেন্নাইয়ের কোডামবক্কম অঞ্চল। এই কারণে সাধারণভাবে এই চলচ্চিত্র শিল্পকে ***কলিউড*** নামে অভিহিত করা হয় (তামিল: கோலிவுட் **), যা *কোডামবক্কম* ও *[[হলিউড]]* শব্দদুটির মিশ্রণ।

১৯১৬ সাল থেকে চেন্নাইয়ে নির্বাক চলচ্চিত্র নির্মাণ শুরু হয়। ১৯৩১ সালে *কালিদাস* চলচ্চিত্রটির মাধ্যমে শুরু হয় তামিল সবাক চলচ্চিত্রের যাত্রা। ১৯৩০-এর দশকের শেষদিকে মাদ্রাজের প্রাদেশিক আইনসভা বিনোদন কর আইন ১৯৩৯ পাস করে। ভারতের চলচ্চিত্র শিল্পে তামিলনাড়ুর সিনেমার বিশেষ অবদান রয়েছে। বিংশ শতাব্দীতে তামিল ছাড়াও অন্যান্য চলচ্চিত্র শিল্পের কেন্দ্র হয়ে দাঁড়ায় চেন্নাই। এগুলির মধ্যে শ্রীলঙ্কার চলচ্চিত্রও অন্যতম। আবার তামিলভাষী চলচ্চিত্র নির্মিত হতে থাকে অন্য দেশেও।

আজ তামিল চলচ্চিত্র শ্রীলঙ্কা, সিঙ্গাপুর, কোরিয়া, মালয়েশিয়া, মরিশাস, দক্ষিণ আফ্রিকা, পশ্চিম ইউরোপ, উত্তর আমেরিকা ও অন্যান্য তামিল জাতি অধ্যুষিত পৃথিবীর নানা অংশে প্রদর্শিত হয়ে থাকে।

## তথ্যসূত্র

## তথ্যপঞ্জি
* 
* 
* 
* 
* 
* 
* 
* 
* 
* 
* 

 
 
 
 
 
 
 
 
 

## বহিঃসংযোগ
* 
* Tamil Cinema Website - Gallery, Trailer & Videos - Kollywood.Co

বিষয়শ্রেণী:তামিল চলচ্চিত্র
বিষয়শ্রেণী:ভারতীয় চলচ্চিত্র শিল্প
তেলুগু চলচ্চিত্র

**তেলুগু চলচ্চিত্র** বা **অন্ধ্রপ্রদেশের চলচ্চিত্র** (তেলুগু: తెలుగు సినీపరిశ్రమ) ভারতের তেলুগু চলচ্চিত্র শিল্প। বাৎসরিক চলচ্চিত্র নির্মাণের সংখ্যা অনুযায়ী এই চলচ্চিত্র শিল্প পৃথিবীতে বৃহত্তম এবং পরিকাঠামোর দিক থেকে দ্বিতীয় বৃহত্তম। ভারতে সর্বাধিক সংখ্যক সিনেমাহল অন্ধ্রপ্রদেশ রাজ্যেই অবস্থিত। হায়দ্রাবাদ শহরের আইম্যাক্স একাধিক বিশ্বরেকর্ডের অধিকারী।

## তেলুগু চলচ্চিত্র বিষয়ক বিভিন্ন তালিকা

*তেলুগু চলচ্চিত্রের সংগ্রহ
*তেলুগু চলচ্চিত্র অভিনেতা
*তেলুগু চলচ্চিত্রের অভিনেত্রী
*তেলুগু চলচ্চিত্র পরিচালক
*তেলুগু চলচ্চিত্রের প্রযোজক
*তেলুগু চলচ্চিত্রের গান
*তেলুগু চলচ্চিত্রের গীতিকার
*তেলুগু সিনেমার ৭৫ বছরের হিট তালিকা
*১০১টি ছবি
*তেলুগু চলচ্চিত্রের তালিকা
*তেলুগু চলচ্চিত্র সম্পাদক
*তেলুগু শিশুতোষ চলচ্চিত্র
*তেলুগু চলচ্চিত্রের ইতিহাস (বই)
*তেলুগু শর্ট ফিল্মের তালিকা
*চলচ্চিত্র সম্পর্কে তেলুগু সাহিত্য

## তথ্যসূত্র

## বহিঃসংযোগ
তেলুগু সিনেমা ডিরেক্টরি
* তেলুগু চলচ্চিত্র ডিরেক্টরি
* তেলুগু অভিনেতাদের তালিকা
* তেলুগু অভিনেত্রীদের তালিকা 
* তেলুগু প্রযোজনা প্রতিষ্ঠানসমূহের তালিকা 
* তেলুগু চলচ্চিত্র পরিচালকদের তালিকা 
* তেলুগু কাহিনীকারদের তালিকা 
* তেলুগু সংগীত পরিচালকদের তালিকা 
* তেলুগু চলচ্চিত্রের কণ্ঠশিল্পীদের তালিকা
* তেলুগু চিত্রগ্রাহকদের তালিকা
* তেলুগু চলচ্চিত্রের কোরিওগ্রাফারদের তালিকা 
* তেলুগু শিল্প নির্দেশকদের তালিকা 
* তেলুগু স্টান্ট পরিচালকদের তালিকা
* তেলুগু চলচ্চিত্রের ব্যানারসমূহের তালিকা

বিষয়শ্রেণী:তেলুগু চলচ্চিত্র
বিষয়শ্রেণী:ভারতীয় চলচ্চিত্র

বিষয়শ্রেণী:অন্ধ্রপ্রদেশের অর্থনীতি
বিষয়শ্রেণী:তেলেঙ্গানার অর্থনীতি
বিষয়শ্রেণী:অন্ধ্রপ্রদেশের সংস্কৃতি
বিষয়শ্রেণী:তেলেঙ্গানার সংস্কৃতি
বিষয়শ্রেণী:তেলুগু ভাষা
বিষয়শ্রেণী:ভারতীয় চলচ্চিত্র শিল্প
মালয়ালম চলচ্চিত্র

**কেরলের চলচ্চিত্র** (বা **মালয়ালম চলচ্চিত্র**) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র , *[[মাই ডিয়ার কুট্টিচাতান]]* মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল *তাচোলি অম্বু*। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ালম চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।

## মালয়ালম পরিচালক
* আদুর গোপালকৃষ্ণন
* ফজিল

## চলচ্চিত্র পুরস্কার
* কেরালা রাজ্য চলচ্চিত্র পুরস্কার
* কেরালা ফিল্ম ক্রিটিকস অ্যাওয়ার্ড
* ফিল্মফেয়ার পুরস্কার (দক্ষিণ)
* স্টার স্ক্রিন অ্যাওয়ার্ড (দক্ষিণ)
* এশিয়ানেট ফিল্ম অ্যাওয়ার্ড
* নারী চলচ্চিত্র পুরস্কার
* মাতৃভূমি চলচ্চিত্র পুরস্কার
* অমৃতা চলচ্চিত্র পুরস্কার
* আলা সিনে পুরস্কার
* আতুরা ভাসি চলচ্চিত্র পুরস্কার

## কয়েকটি মালয়ালম চলচ্চিত্র
* ওত্তাল ( ২০১৪) -  পরিচালক জয়রাজ
* জাল্লিকাট্টুু (২০১৯)
* নেলাকাশাম পাচাকারাল ছুভারনা ভূমি (ব্লু স্কাই, গ্রিন সি, রেড আর্থ) - পরিচালক সামির তাহির
*  চার্লি (২০১৫) - পরিচালক মার্টিন প্রাক্কার
* ব্যাঙ্গালোর ডেইজ
* কুম্বালাঞ্জি নাইটস
* প্রেমাম
* মাহেশির্তে প্রাথিকারাম
* দৃশ্যায়ম 
* উস্তাদ হোটেল
* কালি

## কয়েকজন মালয়ালম চলচ্চিত্র অভিনয়শিল্পী
*অপর্ণা বিনোদ
*নিভিন পৌলি
*মোহনলাল (অভিনেতা)
*অনু সিতারা
*নাজরিয়া নাজিম 
*নিভিন পৌলি 
*দুলকার সালমান

## তথ্যসূত্র

## বহিঃসংযোগ
* Malayalam film timeline
* Chintha.com - Malayalam Cinema History
* History of Malayalam Cinema 
* Orkut Malayalam Cinema Reviews and Discussion Forum

বিষয়শ্রেণী:মালয়ালম চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় চলচ্চিত্র শিল্প
মারাঠি চলচ্চিত্র

**মারাঠি চলচ্চিত্র** (, মরাঠি চিত্রপট) ভারতের মারাঠিভাষী চলচ্চিত্র শিল্প। এটি দেশের অন্যতম প্রাচীন স্থানীয় চলচ্চিত্র শিল্প। মারাঠি ভাষাইয় প্রথম সবাক চলচ্চিত্র ছিল *অযোধ্যেচা রাজা*। প্রভাত ফিল্মস প্রযোজিত এই ছবিটি মুক্তি পায় ১৯৩২ সালে; অর্থাৎ, প্রথম হিন্দি সবাক চলচ্চিত্র "আলম আরা" মুক্তি পাবার ঠিক একবছর পর। সাম্প্রতিক বছরগুলিতে মারাঠি চলচ্চিত্রের সমৃদ্ধি ঘটেছে। ভারতের মহারাষ্ট্র রাজ্যের রাজধানী মুম্বই শহরে এই শিল্পের মূল কেন্দ্র অবস্থিত।

## তথ্যসূত্র


## বহিঃসংযোগ
* Watch Marathi Movies Online 
* Marathi Chitrapat 
* A portal of ''Marathi'' Cinema
* Marathi Movies

বিষয়শ্রেণী:ভারতীয় চলচ্চিত্র
বিষয়শ্রেণী:মারাঠি চলচ্চিত্র
বিষয়শ্রেণী:মহারাষ্ট্রের সংস্কৃতি
বিষয়শ্রেণী:ভারতীয় চলচ্চিত্র শিল্প
গোদাবরী নদী

**গোদাবরী নদী** হল ভারতের দ্বিতীয় দীর্ঘতম নদী এবং এটি ভারতের তৃতীয় বৃহত্তম নদী অববাহিকা নিষ্কাশন করে, যা ভারতের মোট ভৌগোলিক এলাকার প্রায় ১০% স্থান জুড়ে রয়েছে। এর উৎস মহারাষ্ট্রের নাশিকের ত্রিম্বকেশ্বর থেকে। এটি ১,৪৬৫ কিলোমিটার (৯১০ মাইল) পূর্ব দিকে প্রবাহিত হয় এবং মহারাষ্ট্র (৪৮.৬%), তেলঙ্গানা (১৮.৮%), অন্ধ্রপ্রদেশ (৪.৫%), ছত্তিশগড় (১০.৯%) এবং ওড়িশা (৫.৭%) রাজ্যগুলিকে নিষ্কাশন করে। নদীটি অবশেষে বঙ্গোপসাগরে একটি বিস্তৃত ডিস্ট্রিবিউটারি নেটওয়ার্কের মাধ্যমে মিশে যায়। এর ৩১২,৮১২ কিমি² (১২০,৭৭৭ বর্গ মাইল) নিষ্কাশন এলাকা উপমহাদেশের অন্যতম বৃহত্তম, যার তুলনায় শুধু গঙ্গা এবং সিন্ধু নদীর নিষ্কাশন এলাকা আরও বড়। দৈর্ঘ্য, নিষ্কাশন এলাকা এবং প্রবাহের দিক থেকে গোদাবরী হল উপদ্বীপ ভারতের সবচেয়ে বড় নদী এবং এটি "দক্ষিণ গঙ্গা" নামে পরিচিত ছিল।

এই নদী হাজার হাজার বছর ধরে হিন্দু ধর্মীয় শাস্ত্রে শ্রদ্ধার সঙ্গে পুজিত হয়েছে এবং এটি একটি সমৃদ্ধ সাংস্কৃতিক ঐতিহ্য ধারণ ও পুষ্টি প্রদান করে চলেছে। গত কয়েক দশকে, নদীটি একাধিক ব্যারেজ এবং বাঁধ দ্বারা অবরুদ্ধ হয়েছে, যা পানির গভীরতা বজায় রাখে এবং এর ফলে বাষ্পীভবন কম হয়। নদীর বিস্তীর্ণ বদ্বীপে ৭২৯ জন/বর্গ কিলোমিটার বসবাস করে, যা ভারতীয় গড় জনঘনত্বের প্রায় দ্বিগুণ, এবং এখানে বন্যার একটি উল্লেখযোগ্য ঝুঁকি রয়েছে, যা নিম্নাঞ্চলে আরো বৃদ্ধি পেতে পারে যদি বৈশ্বিক সমুদ্র স্তর বৃদ্ধি পায়।

## তথ্যসূত্র

## বহিঃসংযোগ
* Godavari River in 1911
* Nashik City
* Contrasting Behavior of Osmium in the Godavari River Estuary, India, 2001 http://adsabs.harvard.edu/abs/2001AGUSM...V22A07S
* River Basin Report: Godavari River https://web.archive.org/web/20080116142609/http://www.ywat.org/knowledgebase/riverbasins/as-godavari.html
* Variations of Monsoon Rainfall in Godavari River Basin http://ams.allenpress.com/perlserv/?request=get-abstract&doi=10.1175%2F1520-0442(1998)011%3C0768:IVOMRI%3E2.0.CO%3B2
* http://www.godavaritourism.com 
* https://web.archive.org/web/20090513051649/http://www.hotelanandregency.co.in/AboutandaroundRjy.htm
* http://www.irfca.org/gallery/GeneralScenes/Godavari/

বিষয়শ্রেণী:গোদাবরী নদী
বিষয়শ্রেণী:অন্ধ্রপ্রদেশের ভূগোল
বিষয়শ্রেণী:ভারতের নদী
বিষয়শ্রেণী:মহারাষ্ট্রের নদী
বিষয়শ্রেণী:তেলেঙ্গানার নদী
বিষয়শ্রেণী:অন্ধ্রপ্রদেশের পরিবেশ
বিষয়শ্রেণী:ছত্তিশগড়ের নদী
বিষয়শ্রেণী:অন্ধ্রপ্রদেশের নদী
বিষয়শ্রেণী:ছত্তিসগড়ের নদী
বিষয়শ্রেণী:প্রাচীন ভারতীয় নদী
বিষয়শ্রেণী:দক্ষিণ ভারত
বিষয়শ্রেণী:মহারাষ্ট্রের পরিবেশ
বিষয়শ্রেণী:তেলেঙ্গানার পরিবেশ